วัคซีนป้องกันโรคบางชนิด มีผลให้เด็กเป็นโรคออทิซึมได้จริงหรือ?
ผู้ปกครองชาวอเมริกันนับพันๆ คนผู้กล่าวว่าบุตรของพวกเขาเป็นโรคออทิซึม หลังจากได้รับการฉีดวัคซีนป้องกันโรคบางชนิดนั้น ประสพความปราชัยในด้
ศาลพิเศษในกรุงวอชิงตันบอกปัดเรื่องที่ครอบครัวสามครอบครัวอ้างว่าต้องโทษวัคซีนว่าเป็นตัวการทำให้บุตรของพวกเขาเป็นโรคออทิซึมศาลพิเศษกล่าวว่า ครอบครัวเหล่านั้นเป็นผู้ประสพเคราะห์กรรมจากวิทยาศาสตร์ที่เลวแต่ผู้ที่ต่อสู้เพื่อสิทธิของผู้บริโภคบางส่วนกล่าวว่า จำต้องมีการวิจัยกันต่ออีกก่อนที่จะชี้ขาดได้ว่าโรคออทิซึมกับวัคซีนมิได้เกี่ยวโยงกัน คุณแอนเจลา เฮเซิ้ลเฮิร์สและสามีคือรอล์ฟเฮเซิ้ลเฮิร์สมีบุตรชายอายุเก้าขวบผู้เป็นโรคออทิซึมสามีภริยาคู่นี้กล่าวว่าเด็กชาย วิลเลียมเป็นโรคออทิซึม จากการได้รับการฉีดวัคซีนซึ่งรวมถึงวัคซีนป้องกันโรคหัด โรคคางทูมและไข้หัดเยอรมัน ส่วนสามีภริยาอีกคู่หนึ่งคือคุณเทรีซ่าเซดีโยและไมเกิ้ล เซดีโยผู้สามีก็อ้างแบบนั้นเช่นกัน แต่เมื่อเร็วๆนี้ศาลพิเศษในกรุงวอชิงตันวินิจฉัยว่า หลักฐานมิได้พิสูจน์ให้เห็นว่าวัคซีนเกี่ยวโยงกับการทำให้เป็นโรคออทิซึมอย่างที่กล่าวหา คุณแอนเจลา เฮเซิ้ลเฮิร์สมารดาของเด็กชายผู้เป็นโรคออทิซึมกล่าวว่าเรื่องนั้นถือว่าเป็นความปราชัยแต่มิได้หมายความว่า เราจะเลิกต่อสู้เพื่อเด็กชายตัวน้อยๆ ผู้นั้น โรคออทิซึมเป็นโรคเกี่ยวกับความผิดปกติทางสมองที่เป็นอุปสรรคขัดขวางความสามารถของคนที่จะติดต่อสื่อสารหรือมีปฏิสัมพันธ์กับคนอื่นๆเด็กในอเมริกาหนึ่งคนในทุกๆ หนึ่งร้อยห้าสิบคนมีอาการของโรคออทิซึม ครอบครัวประมาณห้าพันครอบครัวกล่าวว่า บุตรของพวกเขาเป็นโรคออทิซึมหลังจากได้รับการฉีดวัคซีน และกำลังพยายามเรียกเงินชดเชย ผ่านทางโครงการของรัฐบาลโครงการหนึ่ง นายแพทย์ บิลแชฟเนอร์แห่งมหาวิทยาลัยแวนเดอร์บิลท์ที่รัฐเทนเนสซีกล่าวว่าคำพิพากษาของศาลควรทำให้บรรดาผู้ปกครอง เกิดความมั่นในวัคซีนป้องกันโรคหัด โรคคางทูมและไข้หัดเยอรมันครั้งใหม่ ผู้ร้องเรียนบางส่วนยื่นคำร้องเกี่ยวกับวัคซีนชนิดอื่นๆและส่วนผสมของวัคซีนเหล่านั้นด้วย คุณบาร์บารา โล ฟิชเช่อร์หัวหน้ากลุ่มผู้สนับสนุนสิทธิของผู้บริโภคกลุ่มหนึ่งกล่าวว่า จะต้องมีการวิจัยเพิ่มเติมและว่าควรพิจารณาคำร้องเรียนแต่ละรายไปตามเนื้อผ้า ความหวาดเกรงว่า วัคซีนทำให้เป็นโรคออทิซึมทำให้ผู้ปกครองชาวอเมริกันจำนวนมากไม่ยอมให้บุตรรับการฉีดวัคซีนป้องกันอย่างเช่นโรคหัด ในรอบหกเดือนแรกของปีที่แล้วรายงานระบุว่ามีผู้ป่วยเป็นโรคหัดหนึ่งร้อยกว่าราย และเกือบทุกรายมิได้รับการฉีดวัคซีนป้องกันมาก่อน ศาสตราจารย์ ปีเตอร์โฮเตซแห่งมหาวิทยาลัยจอร์จ วอชิงตันในกรุงวอชิงตันกล่าวว่า วัคซีนช่วยคุ้มครองชีวิตคนได้ นักวิทยาศาสตร์ของรัฐบาลอเมริกันหวังว่า ผลของการศึกษาวิจัยฉบับต่างๆที่ระบุว่าวัคซีนมิได้ทำให้เป็นโรคออทิซึม คงจะจูงใจบรรดาผู้ปกครองให้ยอมให้บุตร ได้รับการฉีดวัคซีนป้องกันโรคมากขึ้น